Suplement i Certifikatës për kualifikimin profesional,
ANIMACION SOCIAL, Niveli III në KSHK, referuar nivelit III të KEK

Individi është i aftë: 
· Tё konceptojё planin për hapjen e një biznesi të vogёl nё animacion social.
· Tё kryejё llogaritje tё thjeshta ekonomike qё lidhen me veprimtaritё e animacionit social.
· Të bëjë organizimin e vogël të punës.
· Të zbatojë etikën profesionale të animatorit social.
· Të zbatojë ligjshmërinë përkatëse të shërbimit të animacionit për të gjitha grupmoshat.
· Të zbatojë parimet e garantimit dhe respektimit të të drejtave të njeriut.
· Të zbatojë rregullat specifike të komunikimit gjate animacionit social.
· Të zbatojë rregullat e etikës dhe të sjelljes profesionale gjatë animacionit.
· Të përzgjedhë dhe mirëmbajë pajisjet dhe materialet e punës sipas veprimtarive në animacion social.
· Të hartojë një program social në varësi të llojit të veprimtarisë.
· Të zbatojë parimet e punës në grup.
· Të hartojë dhe zbatojë një plan menaxhimi të rreziqeve të ndryshme në një aktivitet social.
· Të animojë në mënyrë të pavarur grupe të ndryshme sipas nevojave të tyre.
· Të reagojë në mënyrë konstruktive ndaj sjelljeve të ndryshme nga ana e pjesëtarëve të një komuniteti të caktuar.
· Të demonstrojë vetë motivim, iniciativë dhe disiplinë të nevojshme për të ofruar projekte krijuese në përputhje me buxhetin, materialet dhe kohën në dispozicion.
· Të dizajnojë modele, sfonde, karaktere dhe objekte për një projekt animacioni të përcaktuar. 
· Të planifikojë, monitorojë dhe raportojë për mbarëvajtjen e projektit social.


Mundësitë e kualifikimit të mëtejshëm dhe të punësimit:
Përfundimi me sukses i kualifikimit profesional “Animim Social”, Niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional. 
Ky arsimim profesional i jep individit mundësi t'i drejtohet tregut të punës si animator social. Animatori social e ushtron aktivitetin e tij profesional në mënyre te pavarur duke përdorur një ose më shumë suporte teknike në respekt te kuadrit ligjor e  rregullues. Animatori social është “Specialisti i të jetuarit në komunitet” dhe ndërhyn në çdo lloj situate me grupmosha me probleme të ndryshme. Misionet e tij janë aq të shumëllojshme sa janë dhe problemet dhe kontekstet shoqërore duke plotësuar nevojat e njerëzve përmes  krijimit dhe zbatimit të aktiviteteve që kontribuojnë  si në zhvillimin e marrëdhënieve shoqërore, ashtu dhe për ruajtjen e një shëndeti të mirë fizik e mendor.
Strukturat në të cilat do të jetë e mundur te punësohet i diplomuari me titull “ Animacion Social” janë: 
-	Strukturat e pushtetit vendor si:  Bashkitë dhe Komunat;
-	Spitalet publike dhe private;
-	Shoqatat  dhe OJF-të që operojnë me grupmosha (fëmijë, adoleshentë, moshë e tretë) dhe  kategori të       ndryshme  (njerëz me aftësi te veçanta, në nevojë, etj.);
-	Agjencitë dhe bizneset private që operojnë në fushën e edukimit (kopsht, shkollë, shtëpi pritjeje për moshën e tretë) dhe të  evenimenteve festive (ditëlindje, kampe verore dhe dimërore, etj.)

Me përfundimin e kualifikimit profesional “Animacion Social”, niveli III në KSHK, referuar nivelit III të KEK, individi ka të drejtë të vazhdojë arsimimin në nivelin IV në KSHK, referuar nivelit IV të KEK. Me arsimim të mëtejshem fiton të drejtën e “Maturës Shtetërorë Profesionale” me mundësi për vazhdimin e studimeve pas të mesëm ose universitare. 


Shënim: Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).

